રાજકોટની ભાગોળે મોટામવાનો સાંકળો પૂલ ભયાનક ટ્રાફિક સર્જે છે. મેટોડા જતા ઉદ્યોગપતિઓ અને સ્થાનિકો વર્ષોથી અહીની ટ્રાફિક સમસ્યાનો સામનો કરી રહ્યા છે ત્યારે લોકોની આ સમસ્યાને વાચા સ્વરૂપ ‘નવગુજરાત સમય’ એ મોટામવાનો સાંકળો પૂલ પહોળો કરવા માટે ઝુંબેશ શરુ કરી. જેને પગલે રૂડા સફાળું જાગ્યું છે અને ‘જનમત’ની જીદનો વિજય થયો હોય તેમ મોટામવાનાં સાંકળા પૂલને પહોળો કરવા માટેનો નિર્ણય કર્યો છે. મોટામવાનો પુલ સાંકળો હોવાથી મેટોડા જતા ૨૦૦૦થી વધુ ઉદ્યોગપતિઓ-કામદારો અને સ્થાનિકોને ટ્રાફિક સમસ્યાનો સામનો કરવો પડે છે. સાથે જ પાસેના સ્મશાનમાં આવતી શબવાહિની અને મોટામવા પૂલ પરથી પસાર થતી એમ્બ્યુલન્સને પણ વાહનોની કતારમાં ઉભું રહેવું પડે છે. મોટામવાનાં રહેવાસીઓ અને મેટોડા જતા ઉદ્યોગપતિઓ વર્ષોથી ટ્રાફિકથી પરેશાન છે ત્યારે મોટામવા પૂલને પહોળો કરવા માટે ‘નવગુજરાત સમય’ એ જનમતની ઝુંબેશ શરુ કરી. જેના પગલે RUDA સફાળું જાગ્યું છે. મોટામવાનો રસ્તો સિક્સલેન કરવાની સાથે પૂલને પહોળો કરવાનો મહત્વનો નિર્ણય લેવામાં આવ્યો છે.